අරලියගහ මන්දිරයට පාක්ෂිකයන් ගෙන්වා ගැනීමේ කටයුතු වැඩි හරිය කළේ ජොන්ස්ටන් ප්‍රනාන්දුය. ඔහු එහිදී කීවේ ජනපතිට බලය පෙන්වීම සඳහා පෙළපාලියකින් යා යුතු බවය. ඔවුන්ගේ අරමුණ වූයේ ජනපති මැදුර බලා පෙළපාලියෙන් යාමය. එහෙත් එය අවසන් වූයේ මහත් විනාශයකිනි. තත්ත්වය තවත් දරුණු වෙද්දි අගමැති මහින්ද රාජපක්ෂ මහතා සිය ධුරයෙන් ඉල්ලා අස්වීමේ ලිපිය එදින පස්වරුවේ ජනාධිපතිවරයාට යැවීය. බොහෝ දෙනා කිව්වේ අගමැතිවරයා එදින පෙරවරුවේ මෙම තීරණය ගත්තේ නම් ඒ මහා විනාශය නොවනු ඇති බව ය. තත්ත්වය කොතරම් දරුණු වීද යත් අගමැති මහින්ද රාජපක්ෂ මහතාටද මැති ඇමතිවරු ගණනාවකටද අරලියගහ මන්දිරයේ හිර වෙන්නට සිදුවිය . රාත්‍රිය වෙද්දි තත්ත්වය තව තවත් දරුණු වූ බැවින්, අගමැතිවරයා ආරක්ෂා කර ගැනීම බරපතළ ගැටලු‍වක් විය. අගමැතිවරයා සහ ඔහුගේ බිරිය ඇතුළු පවුලේ අය එදින රාත්‍රී අරලියගහ මන්දිරයේ ආරක්ෂිතව තබා ගත්තේ ඉතා අසීරුවෙනි. ඒ වන විටත් අරගලකරුවන් අරලියගහ මන්දිරය වට කර තිබිණි.
අගමැති වුයේ කව්ද
මහින්ද රාජපක්ෂ